💜💜සිංහල පරිවර්තනය : සුලෝචනා ජයකොඩි💜💜
එතකොට ඔයා තමයි හුන්ග්බු, ඒ කියන්නේ හොඳ කෙනා,
ලිහිණියා කවදාවත් හුන්ග්බුව දාලා යන්නේ නෑ.
මම ඔයාව අල්ලගත්තේ නෑ.
ඔයා මාව අල්ලගත්තා.
ඔයාමයි මගේ ළඟට දුවගෙන ආවේ.
ඒ නිසා ඔයා මාව බේරගන්න ඕනේ.
ඔයාට පුළුවන් උපරිමෙන් මාව ආරක්ෂා කරන්න.
ඒක අණක්.
මේක එයාගෙ.
මේ මගුල් ජේඩ් මුද්ද.
මේක ඔටුන්න හිමි කුමාරයාගේ මුද්දක්.
අපිට මේකට වෙලාවක් නෑ.
අපි මේ ආරංචිය රජතුමාට දැන්ම යවන්න ඕනේ.
ඔටුන්න හිමි කුමාරයා පණ පිටින්. මේකෙන් වැඩේ සංකීර්ණ වෙනවා.
යෝ රි.
ප්‍රධාන රාජකීය ලේකම් කොහෙද ඉන්නේ?
මේක හරිම රසයි!
හරි හරි. කෑවා ඇති.
මෙහාට එනවා! මොකද මේ කරන්නේ?
තමුන් මොනවා කරනවා කියලද හිතන් ඉන්නේ? කොහොමද තමුන්ට... තමුන් දන්නවද මම කවුද කියලා?
අපි දෙන්නගෙන් කවුරුවත් නිර්දෝෂී නෑනේ මෙතන.
පාලිකාව එළියට යවන්න.
කොහොමද ඔයා...
ඔයාද ඔටුන්න හිමි කුමාරයාව මැරුවේ?
ඔයා මගේ තැන හිටියා නම් ඒක විශ්වාස කරයිද?
ඔයාට විශ්වාස කරන්නම වෙනවා.
මොකද මගේ තාත්තා මම වෙනුවට බිල්ලට දෙන්න කෙනෙක් හොයනවා.
ඒත් ඇයි මම? මම මුකුත් කළේ නෑනේ.
ඔයා ජේ උන් කුමාරයාගේ මවගේ පාර්ශවයේ ඥාති සහෝදරයෙක්නේ.
අනික ඔයා උත්සාහ කළේ ඔටුන්න හිමි කුමාරයා වෙනුවට එයාව පත් කරන්න නේද?
ඔයාට මොනවද ඕනේ?
ජේ උන් කුමාරයාව සිහාසනයේ ඉන්දවන්න.
එතකොට එයාගේ ළඟින්...
ඉන්නේ මමයි.
මම මොනවද කරන්න ඕනේ?
වම් රාජ්‍ය මන්ත්‍රීගේ දුව උත්සාහ කළේ...
ජේ උන් කුමාරයාව ඔටුන්න හිමි කුමාරයා කරන්නද?
එහෙමයි රැජිනියනි..ඔටුන්න හිමි කුමාරයා ජීවතුන් අතර නිසා,
එයාට ඕනේ මම ඉතිරි වැඩ ටික බලාගන්නවට.
මම මොකද කරන්න ඕනේ රැජිනියනි?
මට දැන් තේරෙනවා.
ඒකෙන් හැමදේම පැහැදිලි වෙනවා.
කුමක්ද?
එයාගේ සැලැස්ම භාගයක් විතරක් අනුගමනය කරන්න.
පේන විදිහට ජේ උන් කුමාරයාට උරුම වෙලා තියෙන්නේ වෙන කෙනෙක්ගේ අතින් මැරෙන්න වගේ.
අයියෝ.
මට පේන විදිහට නම්,
එයා මගේ කකුල් දෙක බේරගත්තේ මගෙන් වැඩ ගන්නමයි.
නැත්නම් වෙන හේතුවක් නෑනේ. නේද?
දෙවියනේ!
හරි, අපි ආයේ උත්සාහ කරමු.
අපි දැන් ළඟටම ඇවිත් ඉන්නේ!
අම්මෝ.
පොඩ්ඩක් ඉන්න, මට හිතෙන්නේ නෑ මේ මනුස්සයා නිදි කියලා.
දෙවියනේ.
හහ්!
යන්න!
අයියෝ, මට සමා වෙන්න.
මෝඩයා.
ඇයි ඔයා ඔච්චර රස්නේ දෙයක් අල්ලන්න ගියේ?
ඒක මෝඩ වැඩක්.
ඒයි, මම දන්නවා ඔයා නිදි නෑ කියලා. නැගිටිනවා. ඒයි.
ෂිහ්.
මෙයා නිකන් නොල්බුගේ බිරිඳ වගේ, ලිහිණියා නෙවෙයි.
ඒක රිදුනා.
(4 වන කොටස : ඉරණම් ගමනේ තීරණාත්මක හෝරාව )
ඔයාට සුවපහසුවට නින්ද ගියාද?
ඔව්.
ඔයාට දැන් ටිකක් සනීපද?
මම වෙද මහත්තයෙක් හමුවුනොත් හොඳයි. ඒ තරම් අමාරුද?
කෝ බලන්න.මම කියන්නෙ, මම ඒකට ප්‍රතිකාර කරන්න උපරිමයෙන්ම උත්සහ කළා.
ස්තූතියි. හරි.
දැන්, කරුණාකරලා ඇයගේ අතත් බලන්න.
එහෙමයි උතුමාණෙනි. මගෙ?
අනේ, ඒක කමක් නෑ. මට හොඳයි.
කොහොමද ඔයා හොඳයි කියන්නේ? ඔයාගේ අල්ල පුරාම දිය පට්ට ඇවිල්ලා.
මට කමක් නෑ.
ඔයා බෙහෙත් ගන්නේ නැත්නම්, මමත් ගන්නේ නෑ.
මේක අයින් කරන්න. එහෙමයි උතුමාණෙනි.
අනේ එපා, ඕක කරන්න එපා. ඕක දැන්ම අයින් කරන්න.
හරි හරි.
මෙන්න. හරි.
හරිම මුරණ්ඩුයි.
ඔයා මීට කලින් බෙහෙත් ගන්න තිබ්බා.
ඉක්මනට, ඇස් අරින්න.
උතුමාණෙනි.
හන්යන්ග් සංසදයේ සහකරු චා ඇවිල්ලා.
සහකරු චා?
ඔටුන්න හිමි කුමාරයා ලියුමක් එව්වද?
එහෙනම් ගැන්ග් පණ පිටින් හිටියා.
මම අනිවාර්යයෙන්ම නපුංසක යූන්ට ලියුම දුන්නා.
ඒත් එදායින් පස්සේ මට ඔහුව හම්බවෙන්න බැරි වුණා.
රාජකීය හමුදාවට ක්‍රියාමාර්ගයක් ගන්න කිසිම අදහසක් නෑ.
එයාලා මට මාලිගාවට ඇතුළු වෙන එකත් තහනම් කරලා.
කවුරු හරි කුමාරයා ආපහු එන එක වළක්වනවා.
හරි. මමම යන්නම්.
ඔබතුමා මුලින්ම රජතුමාට දන්වන්න ඕනේ නැද්ද?
අපිට මේ වෙලාවේ මාලිගාවේ කාවවත් විශ්වාස කරන්න බෑ.
මම රහසින් ගිහින් කුමාරයාව ආපහු එක්කගෙන එන්නම්.
මගේ ආර්යාවනි!
ආර්යාවනි. මේක ලොකු ප්‍රශ්නයක්.
ජේ උන් කුමාරයා...
එයාට මොකද වෙලා තියෙන්නේ?
ඔටුන්න හිමි කුමාරයාගේ ලිපියක් ඔබේ නිවසේ තිබිලා හමුවුණා.
ඔබ ඒ ලිපිය හංගගෙන හිටියේ ඇයි?
මම ඔය ප්‍රශ්නෙම ඔබෙන් අහන්නයි හැදුවේ.
ඇයි මම කවදාවත් දැකපු නැති ලියුමක්...
මගේ ගෙදර තියෙන්නේ?
එතකොට ඔයා කියන්නේ ඔටුන්න හිමි කුමාරයා පණ පිටින් බව ඔයා දැනගෙන හිටියේ නෑ කියලද?
මම දැනගෙන හිටියා. ඒ නිසයි...
මම කුමාරයාව බේරගන්න මිනිස්සු යැව්වේ.
අපි කොහොමද දන්නේ ඔයා ඒ මිනිස්සු යැව්වේ ඔටුන්න හිමි කුමාරයාව බේරගන්නද කියලා...
එහෙම නැත්නම් එයාට හානියක් කරන්නද කියලා?
ඇයි මම මගේ සහෝදරයාට හානියක් කරන්න හදන්නේ?
ඔබ තමයි...
හිටපු රජතුමාගේ නීත්‍යානුකූල වැඩිමහල් පුත්‍රයා.
ජැන්ග්ජියොන්ග් රැජිනට කාමමිථ්‍යාචාරය ගැන බොරු චෝදනා එල්ල නොවුණා නම්...
ඒ වගේම හිටපු රජතුමා ඔබට කවදාවත් සිංහාසනය උරුම කරගන්න බෑ කියලා...
උන් තිම කැමැත්තක් ලියලා තිබුණේ නැත්නම්,
සිංහාසනයට නීත්‍යානුකූලව හිමිකම් කියන්නේ ඔබ.
මම කවදාවත් එහෙම දෙයක් ගැන හිතලවත් නෑ.
ඒත් මව් රැජින ඒක විශ්වාස කරයිද?
ඒක ඇත්තක් නෙවෙයි!
ජේ උන් කුමාරයාට ඔටුන්න හිමි කුමාරයාට හානියක් කරන්න ඕන වුණා නම්,
එයා වම් ආරක්ෂක නිලධාරියා යවයිද,
එයා කුමාරයාට ජීවිත කාලයම සේවය කරපු කෙනෙක්?
මම රහසින් ගිහින් කුමාරයාව ආපහු එක්කගෙන එන්නම්.
දෙවියනේ, ඔයාට තුවාලද? ඒයි.
ඔයා ඇහැරිලාද ඉන්නේ?
මම යන්නම්.
ඔයා මොකක් හරි කළොත්,
මාලිගාවේ ඉන්න හැමෝම ඒක දැනගන්නවා.
එයා ඔයාව අමාරුවේ දාන්නයි හදන්නේ.
මම මොනවද කළේ?
ඔටුන්න හිමි කුමාරයාව ආරක්ෂා කරන නිලධාරියෙක් තමන්ගේ වගකීම ඉටු කරන්න අසමත් වුණාම,
ඔහුට දැඩි දඬුවම් ලැබෙනවා. ඔයා ඒක දන්නවා නේද?
සමහර වෙලාවට, ඔහුට මැරෙන්නත් සිද්ධ වෙනවා.
ඒ වුණාට,
ඔයා දැන් උදව් කළේ එහෙම ද්‍රෝහියෙකුට පැනලා යන්න.
මේක ජේ උන් කුමාරයා ගැන නම්, ඔයාගේ කාමරයට යන්න.
කිසිම දෙයක් වෙනස් වෙන්නේ නෑ.
මම පැරදුණා කියලා පිළිගන්නවා.
ඒත් ඔයා එක දෙයක් දන්නවද?
නුපුහුණු අය හැමතිස්සෙම තෝරා ගන්නේ...
විනාශය.
ජේ උන් කුමාරයාගේ එක රෝමයකටවත් හානියක් වුණොත්,
මම ඒක කෙලින්ම රාජකීය විමර්ශන කාර්යාලයට අරන් යනවා.
ඔයා හිතනවද දුවන්න ඕන නිසා මම උඹේ කකුල් දෙක ඉතුරු කරයි කියලා?
ඒවා කැඩුවොත්, මම බඩගාගෙන හරි යනවා.
ඉතින් ඔයාට මාව නවත්තන්න ඕනේ නම්,
මුලින්ම මගේ බෙල්ල කඩන්න වෙයි.
ඔයා හිතනවද මට ඒක බැහැ කියලා?
කවුරු හරි එළියේ ඉන්නවද? එහෙමයි ස්වාමීනි.
ඔබතුමා මට කතා කළාද?
යූ හීව කාමරේ හිර කරන්න...
රාජකීය විවාහ මංගල්‍යය ඉවර වෙනකම්...
අඩියක්වත් එළියට තියන්න දෙන්න එපා.
පියාණෙනි..
මට සමා වෙන්න ආර්යාවනි.
මට අත තියන්න එපා.
මම දිව හපාගෙන මැරෙනවා.
දැන් මොකක්ද ප්‍රශ්නේ?
අම්මෝ.
කෝ බලන්න.
ඒ එයා තමයි.
බිමට එන්න, උතුමාණෙනි.
ඔයාලා කවුද?
කවුද ඔයාලව එව්වේ?
අපි සල්ලි ගත්තානේ, ඉතින් අපි වැඩේ ඉවර කරන්න එපැයි, නේද?
අපි මොකද කරන්නේ ස්වාමීනි? බිමට බහිනවා.
මොකක්?
අශ්වයා උඩ ඉන්න එක අනතුරුදායකයි. බැහැලා ඉස්සරහ බලාගෙන ඉන්නවා.
ආපහු හැරිලා බලන්න එපා.
හරි.
මෙන්න.
දැන් මම මොකද කරන්න ඕනේ ස්වාමීනි?
ස්වාමීනි?
මොකද මේ වෙන්නේ?
තමන්ගේ ජීවිතේ බේරගන්න හදන මිනිහෙක්.
හරිම කණගාටුදායක, බියගුලු දසුනක්.
මෙහාට එනවා!
උඹ වගේ කුණු කන්දල් හුස්ම ගන්න එකත් අපරාදයක්.
මම දන්නවා. කෝ දෙනවා ඔය පොරොව මට.
පාවා දීමකට ලක් වුණ කෙනෙක් නේද...
ඒක වනන්න දක්ෂම කෙනා වෙන්නද?
එයාව බේරගන්නෙ නැතුව ඉන්නයි මට තිබුණේ.
යුධ කලාවේ කියනවා,
"ඔබ ශක්තිමත්ව සිටින විට දුර්වල බවක් පෙන්වන්න." කියලා.
ඒත් ඉතින්, මගේ හැකියාවන් හංගගෙන ඉන්න ලේසි නෑනේ.
ඉතින් මගේ උපාය මාර්ගය මේකයි.
මොනවද මේ මිනිහා කියවන්නේ?
කෙලින්ම මූණට මූණ සටන් කරන එක.
ඔයා හොඳින්ද? ඔව්.
මේ පැත්තෙන්!
අපි මොකද කරන්නේ?
මම එයාලව රවට්ටන්නම්, ඔයා දුවන්න.
කරුණාකරලා මේ පාරවත් පණ පිටින් ඉන්න.
කරුණාකරලා..
මමත් හරි හයියයි, හරිද?
දෙවියනේ!
අම්මෝ!
මොකක්? මේක ගන්නවා!
ඒයි.
එපා!
අම්මෝ.
උතුමාණෙනි!
අනේ මාව බේරගන්න!
ෂින් වොන්.
උතුමාණෙනි.
අපිට සමාවෙන්න. දෙවියනේ.
ඔබ පණ පිටින්.
ස්තූතියි.
පණ පිටින් හිටියට ස්තූතියි.
කුමරුනි, ඊටත් වඩා වැදගත් දේ, ජේ උන් කුමාරයා ඉන්නේ අනතුරක.
ජේ උන් කුමාරයාට මොකද වුණේ?
ඔටුන්න හිමි කුමාරයා පණ පිටින්.
ඔටුන්න හිමි කුමාරයා ආවට පස්සේ...
අපි ජේ උන් කුමාරයා ගැන බලාගමු.
ඔබට විශ්වාසද කුමාරයාට ආපහු එන්න පුළුවන් කියලා?
එයාලා උත්සාහ කළේ කුමාරයාව මරන්න.
බලාපොරොත්තු සුන් වුණ මිනිස්සුන්ට බයක් නෑ.
එයාලා පස්ස බලන්නේ නෑ.
ඔබ ඇත්තටම හිතනවද ජේ උන් කුමාරයා...
ඔටුන්න හිමි කුමාරයාව මරන්න හැදුවා කියලා?
ඇත්ත මොකක්ද කියන එක වැදගත් නෑ.
වැදගත් වෙන්නේ ඔටුන්න හිමි කුමාරයා පණ පිටින් ඉන්න එක,
ඒ වගේම ඔහු පරිස්සමින් ආපහු එන්න ඕන එකයි.
ඔබ ආරක්ෂා කරන්න උත්සාහ කරන ඔය කුමාරයම...
ඔබ ආදරය කරන හැම කෙනෙක්වම බිල්ලට දුන්නා රජතුමනි.
ඔබට කැමති දෙයක් කරන්න, රාජ්‍ය මන්ත්‍රීතුමනි.
එහෙමයි උතුමාණෙනි.
වම් රාජ්‍ය මන්ත්‍රී වැඩේ පටන් ගත්තා.
ඒ කියන්නේ එයා ජේ උන් කුමාරයාට සමාවක් දෙන එකක් නෑ.
ප්‍රශ්නේ කියන්නේ...
ජේ උන් කුමාරයා මැරෙනවා බලන්න ඕන වෙලා තියෙන්නේ එයාට විතරක් නෙවෙයි.
ඔයා මොකක්ද ඒකෙන් අදහස් කළේ?
ඒක වඩාත් හොඳයි.
ඔටුන්න හිමි කුමාරයාවත්...
නීත්‍යානුකූල ජේ උන් කුමාරයාවත් මෙහේ නෑ.
පැහැදිලි උරුමක්කාරයෙක් නැතුව රජතුමා දැන් මිය ගියොත්...
ඊළඟ උරුමක්කාරයා නම් කිරීමේ අයිතිය මව් රැජිනට හිමි වෙනවා.
ජේ උන් ව පිටුවහල් කළාට පස්සේ...
ඒ වගේම වම් රාජ්‍ය මන්ත්‍රීගේ අවධානය එයා ගැන තියෙන අතරේ,
ඇය මගේ පියාණන්ට වස දෙයි.
මොකද උත්තමාවියට කවදාවත් අමතක වුණේ නෑ...
ග්යෙසා වර්ෂයේ සිද්ධිය.
වම් රාජ්‍ය මන්ත්‍රීට ජේ උන් කුමාරයාව එකපාරටම පිටුවහල් කරන්න බෑ...
මොකද මිනිස්සු බලාගෙන ඉන්නේ.
මම එන්න කලින් එයා ජේ උන්ව අයින් කරයි.
යොන්ග්ඩොක් ඉඳන් හන්යන්ග් එන්න ගත වෙන දවස් 6ක් 7ක් ඇතුළත.
හන්යන්ග් වෙත එන්න.
ඔයා කවද්ද ලියුම යැව්වේ?
අද පස්වෙනි දවස.
තව ටිකකින් හයවෙනි දවස උදා වේවි.
උපරිම වේගයෙන් ගියත්, දවස් දෙකක් යාවි.
ඔබ ඉන්න තත්ත්වයත් එක්ක ඒක කරන්න බෑ.
ඒ විතරක් නෙවෙයි...
මගේ මිනිස්සු ගොඩබිම මාර්ග ඔක්කොම රැකවලේ දාලා තියෙන්නේ...
යොංදොක් ඉඳන් හන්යාං දක්වාම.
ඔබට කවදාවත් ආපහු හන්යාං වලට යන්න ලැබෙන්නේ නෑ.
ඔබට තාම කාරණේ තේරුනේ නෑ වගේ නේද?
හරි, ගොඩබිම මාර්ග අවහිර කරලා ඇති, ඒත් දියමංකඩවල් ගැන මොකද කියන්නේ?
නැව් මාර්ග තාම වහලා නෑනේ, නේද?
මොකක්ද ඒ කිව්වේ? අපිට බෝට්ටුවකින් යන්න ක්‍රමයක් තියෙනවාද?
මාත් එක්ක එන්න.
මම ළඟ අපූරු ලිහිණියෙක් ඉන්නවා ළඟපාතකම හංගලා.
නෑ, ඇත්තටම. මට ණය ගැති වෙන්න බෑ. නෑ, කමක් නෑ.
ඔයා කවද්ද...
බැලූ බැල්මට, අර වෙළෙන්දා ජීවිතයක් බේරගෙන වගේ...
ධාන්‍ය බදු ප්‍රවාහන නැව්වල පරීක්ෂකවරයාව.
ඒ වෙනුවට, එයාලා අපිට ධාන්‍ය ප්‍රවාහන නැවක් ලබා දේවි.
අපිට හෙට උදේ වෙද්දී මාපෝ තොටුපළට යන්න පුළුවන් වේවි.
එහෙනම් මම පුළුවන් හැම දෙයක්ම අරන් එන්නම්...
මම දාල් ට ගොඩක් ණයගැතියි.
ඔයා ඇයව අපිත් එක්ක හන්යාං වලට එක්කගෙන යනවද?
ඇය ඔටුන්න හිමි කුමාරයාව බොහෝ වතාවක් බේරාගත්තා.
ස්වභාවයෙන්ම, ඇයට තෑගි ලැබිය යුතුයි.
ඔබට බැරිද පස්සේ ඇය ඉන්න බොර්යොං වලට තෑග්ගක් යවන්න?
මේ, ඇය හිටියේ නැත්නම්, අපිට මේ නැවවත් ලැබෙයිද?
අනික, තෑගි බෝග දෙන කොට,
නිකන්ම මුදල් යවලා හරියන්නේ නෑ.
ෂින් වොන්, ඇයි ඔයා ඔච්චර සීතල?
ස්තූතියි.
ඔබේ කැමැත්ත පරිදි, මහා රාජෝත්තමයාණනි.
ඔබ මටද හිනා වුණේ?
ඔබට තව ගුටි කන්න ඕන වෙලා වගේ නේද?
නෑ, ඒකට නෙවෙයි.
මම හිනා වුණේ නෑ. හීතල වැඩි කමට මට කැස්සක් ආවා.
මේකයි වුණේ, ඔබ වැරදියට වටහාගෙන.
පොඩ්ඩක් ඉන්න.
මේ ඇඳුම් නම් හරිම අගෙයි.
බලාගෙන හිටියා කියලා බෝට්ටුව වේගෙන් යන්නේ නෑ, දන්නවනේ.
එන්න, වාඩි වෙන්න.
තුවාලේ වෙළුම් පටිය මාරු කරන්න දෙන්න.
ජේ උන් මහා කුමාරයාව අත්අඩංගුවට අරන් රාජද්‍රෝහී වරදට.
මහා කුමාරයාව? පොඩ්ඩක් ඉන්න.
රාජද්‍රෝහී වරදට?
ඒ කියන්නේ එතුමාගේ ජීවිතේ අනතුරේ නේද?
මම එතුමා ළඟට යන්න ඕනේ.
එතුමාව බේරගන්න පුළුවන් මට විතරයි.
නමුත්...
මට බයයි මම පරක්කු වැඩි වෙයි කියලා.
ඔයා දන්නවනේ කතාවක් තියෙනවා.
හදිසිය වැඩි වෙන තරමට... වටින් ගොඩින් යන්න ඕනෙද?
ඇයි හදිසි වෙලේ වටින් යන්නේ? ඉක්මන් කොටයි කියනවනේ.
අපි මාපෝ තොටුපළට ගිය ගමන්ම, ඔබ...
මේ වෙළුම් පටිය තද කරගන්න ඕනේ.
හිත හයිය කරගෙන කෙලින්ම ඉස්සරහට යන්න.
හරිනේ?
හරි. මම කෙලින්ම එහෙ ගිහින් ඉක්මනට එන්නම්,
ඒ නිසා හන්යාං වෙළෙඳ සංසදයේ රැඳී ඉන්න.
ගංනාම් වලට එහෙම පියාඹලා යන්න එපා.
ගංනාම්? ඒකේ සම්බන්ධය මොකක්ද මේකට?
ඔයානේ කිව්වේ ඔයා ලිහිණියෙක් කියලා.
හොංබුව දාලා යන්නෙ නැති විශ්වාසවන්ත ලිහිණියෙක්.
බලාගෙන ඉන්නකෝ.
ඔයාට තමයි උන් තිමේ ලොකු වට්ටක්කා ගෙඩියක් ලැබෙන්නේ.
ඇත්තටම කිව්වොත් ගොඩක් ලොකු එකක්.
ඒක ලැබුණාම පුදුම වෙන්න එපා.
කලබල වෙන්න එපා. මම ලෞකික දේවල් වලට ආස කරන කාන්තාවක්.
අද රෑට හඳ හරිම ලස්සනයි.
ඇත්තටම ලස්සනයි.
මේක පසළොස්වක පෝයක් නෙවෙයි, ඒත් තාමත් හරිම ලස්සනයි.
ස්වාමීනි.
මම ඔබ පසුපස එන්නම්.
කාවද මේ හොයන්නේ?
නෑ මුකුත් නෑ.
අයින් වෙනවා, නැත්නම් මම මගේ බෙල්ල කපාගන්නවා.
ඔයාලා ඔක්කොම මොකද මේ කරන්නේ?
මගේ ආර්යාව ගැන දන්නේ නැද්ද? එතුමිය කිව්වොත් දෙයක් කරනවාමයි.
(මාපෝ තොටුපළ)
මට විශ්වාසයි අර ඇඳුම් මීට වඩා වෙනස් විදියට තිබුණේ කියලා.
ගිහින් හන්යාං වෙළෙඳ සංසදයේ රැඳී ඉන්න.
හරි.
පරිස්සමින් ඉන්න.
මම පරිස්සම් වෙන්නම්.
එන්න, අපි යමු.
ඔබ දැක්කද ජේ උන් මහා කුමාරයාව පිටුවහල් කරනවා...
අර කඩේ ළඟදී?
කට්ටිය කියනවා එතුමාව යොංදොක් ළඟ තියෙන දූපතකට යවනවා කියලා.
අපොයි මම දැක්කා.
මොන තරම් අවාසනාවන්ත ඉරණමක්ද.
උදේ 11ට කලින් මම මාලිගාවේ ඉන්න ඕනේ.
උදේ 11ට කලින්?
රජතුමා උදේ කෑම වේල මගහරිනවා.
එතුමා උදේ කෑම ගන්නේ උදේ 11ට.
එතුමා ඊට විනාඩි 30කට පස්සේ ඖෂධ ගන්නවා.
එහෙනම් අපි දැන්ම එහෙට යන්න ඕනේ.
ඒත් ජේ උන් මහා කුමාරයා ඉන්නෙත් අනතුරක.
එතුමාව දූපතකට පිටුවහල් කරනවා නම්, වම් රාජ්‍ය මන්ත්‍රීවරයා...
නැවේදීම එතුමාව විනාශ කරාවි.
මොකද වැඩේ කරන්න තියෙන පිරිසිදුම ක්‍රමය ඒක නිසා.
අපි මැරයන්ව ගේනවා නම්,
අපේ මිනිස්සුන්ව දෙපැත්තකට බෙදන්න බෑ.
කුමාරයාණනි. ඔබට තීරණයක් ගන්න වෙනවා.
සූදානම් කිරීම් ඔක්කොම ඉවරද?
එහෙමයි ස්වාමීනි. ජේ උන් මහා කුමාරයාගේ නැව කුණාටුවකට අහුවෙලා,
ඒක විනාශ වෙලා යාවි.
ඒක ගොඩක් හොඳයි.
ඔටුන්න හිමි කුමාරයාවත් නෑ...
නීත්‍යානුකූල ජේ උන් මහා කුමාරයාවත් නෑ.
රජතුමා දැන් මිය ගියොත්...
පැහැදිලි උරුමක්කාරයෙක් නැති නිසා...
මහරජතුමනි.
මහරජතුමනි, ඔටුන්න හිමි කුමාරයා ආපහු ඇවිල්ලා!
එතුමාව දැන්ම ඇතුළට එවන්න!
පියාණන් වහන්සේට වස දෙන එක නවත්තන්න කාටවත් පුළුවන්,
නමුත් ජේ උන් මහා කුමාරයාගේ පිටුවහල් කිරීම නවත්තන්න පුළුවන් රජුගේ නියෝගයකින් විතරයි.
ඒක කරන්න පුළුවන් මට විතරයි.
මේ ලියුම එක්ක මම එවපු මුද්ද,
ඒකෙන් ඔප්පු වේවි මම පණපිටින් කියලා.
ඔබ මාලිගාවට යන්නම ඕනේ.
මම ජේ උන් ළඟට යන්නම්.
ගං.
ගං!
මහරජතුමනි. මෙච්චර පරක්කු වුණාට මට සමාවෙන්න.
මම ඔබ වහන්සේගේ හිත රිද්දුවා...
රටේ ජනතාවත් කලබලයට පත් කළා.
මගේ යුතුකම් සහ පක්ෂපාතීත්වය පැහැර හැරීමට මට දඬුවම් දෙන්න.
නෑ. ඔබ පණපිටින් ආවා. මට වැදගත් වෙන්නේ එච්චරයි.
ඒක මට හොඳටම ඇති.
ඒ වගේම, එන ගමන හරිම අනතුරුදායකයි, මට ජීවිතේ නැති වෙන්න ගියා කීප වතාවක්ම,
නමුත් ජේ උන් මහා කුමාරයාට පින් සිද්ධ වෙන්න, මම ආපහු මාලිගාවට නිරුපද්‍රිතව ආවා.
කරුණාකරලා ජේ උන් මහා කුමාරයාට ලොකු තෑග්ගක් පිරිනමන්න.
අනිවාර්යයෙන්ම. මම ඒක කරන්නම්.
ඒක අහම්බයක් නෙවෙයි.
ඔටුන්න හිමි කුමාරයා මගේ මංමුලා සහගත බව හරියටම තේරුම් ගත්තා.
එතුමා මුකුත් නොදන්නවා වගේ හිටියා,
නමුත් මාලිගාවේ වෙන හැමදේම එතුමා දැනගෙන හිටියා.
ජේ උන් මහා කුමාරයාව පිටුවහල් කරපු ගමන්ම,
එතුමා දැනගත්තා මම රජතුමාට වස දෙනවා කියලා,
ඒ වගේම රජතුමා බෙහෙත් ගන්නේ කීයටද කියලත්.
එතුමා ඒ ඔක්කොම මතක තියාගෙන හිටියා.
ඔටුන්න හිමි කුමාරයා...
හරියට කොටියෙක් වගේ.
වම් ආරක්ෂකයා ඇතුළු වෙච්ච ගමන්ම,
එතුමා දැනගත්තා මේ බෙහෙත් බඳුනේ වස තියෙනවා කියලා.
ඔබ එයාට කියන්න ඇති.
එහෙමයි.
මව් රැජිනට,
අද දවස නම් දේව ආශිර්වාදය ලැබුණු දවසක්.
ඔබතුමා කුමක්ද කරන්න හිතාගෙන ඉන්නේ?
වම් රාජ්‍ය මන්ත්‍රී එක්ක සටන් කරන්න නම්,
මට මව් රැජිනගේ උදව් ඕනේ වෙනවා.
ඒත් මහරජතුමනි, ඔවුන් ඔබට වස දෙන්න හැදුවා.
ඔබ මේක නිකන් යන්න ඇරියොත්, ඔවුන් ආයෙත් උත්සහ කරන එකක් නැද්ද?
මේක උන් තිම මොහොතේ පාවිච්චි කරන්න තියාගන්න.
වම් රාජ්‍ය මන්ත්‍රී වැටුනාට පස්සේ රාජ මාතාවට බලය යන එක නවත්තන්න නම්,
ඔබ සතුවත් වාසියක් තියෙන්න ඕනේ.
මට සමාවෙන්න, ගං.
ඇයි ඔයා වැරැද්ද බාරගන්නේ?
ඒක ප්‍රධාන රාජකීය ලේකම්ගේ වැරැද්දක්, ඔයාගේ නෙවෙයිනේ.
ගං, ඔයා මාව විශ්වාස කරනවද?
ඔයා දන්න විදියට, මම වෙන්නත් පුළුවන් ඔයාව මරන්න හැදුවේ.
මම ඔයාව විශ්වාස කරනවා.
මොකද ඔයත් මගේ පවුලේ කෙනෙක් නිසා.
මම දන්නවා ඇත්ත මිනීමරුවා කවුද කියලා.
කන්ද උඩදී මට විද්දේ කවුද කියලා මම දැක්කා.
මොකක්ද ඒ කිව්වේ? වම් රාජ්‍ය මන්ත්‍රීවරයාගේ දුව.
දාල් හිටියේ නැත්නම්,
මම මේ වෙනකොටත් මැරිලා.
දාල්?
ඔයා දාල්ව සින්ජුසා වලදී මුණගැහුණාද?
මොකක්?
පොඩ්ඩක් ඉන්න, ඔයා කොහොමද ඒක දන්නේ? ඇය සින්ජුසා වලට ගියා කියලා?
මම අහගෙන හිටියේ ඇය යන්න කලින් එහෙට ගොඩ වදිනවා කියලා.
හරි, දාල් ගැනනේ.
මම ඇයට කිව්වා ටික කාලෙකට හන්යාං වල නවතින්න කියලා,
ඒත් ඇයට යන්න තැනක් නෑ.
ඇයට පුළුවන්ද ටික කාලෙකට ඔයාගේ තැන නවතින්න?
දාල් දැන් ඉන්නේ හන්යාං වලද?
ඔව්, ඇය ඉන්නේ හන්යාං වෙළෙඳ සංසදයේ.
දෙවියනේ ඇයි ඔයා ඇයව එතනට යැව්වේ?
එතන ප්‍රධාන වෙළෙන්දා ඇයව දැක්කොත් මොකද කරන්නේ?
ඇයි මොකක්ද ඒකේ අවුල?
මේකයි, ගං.
මව් රැජින ඔයාගේ කුටියට එවපු රාජකීය සේවිකාවෝ ඉන්නවා නේද.
ඒ ඔක්කොම එන්නේ ප්‍රධාන වෙළෙන්දාගෙන්.
ඔයා කිව්වා නේද දාල් පේන්න හරියටම ඔටුන්න හිමි කුමරිය වගේමයි කියලා?
මව් රැජින දැනගත්තොත් ඇය තමයි ඔයාගේ ජීවිතේ බේරගත්තෙත් කියලා,
ඔයා හිතනවද ඇය දාල්ට නිකන් ඉන්න දෙයි කියලා?
ඒයි.
ඉක්මනට යන්න.
ඉක්මනට ගිහින් දාල්ව එක්කන් එන්න.
දුවන්න! ඉක්මනට දුවන්න!
ඒයි, මට ආරංචි වුණා ඔයාව පිටුවහල් කරන්න ගියා කියලා. ඔයා හොඳින් නේද?
මේ පේන විදියට තමයි.
ඒක ලොකු දෙයක්.
පරීක්ෂකතුමා හොඳින් ඉන්නවාද? ඔව්, එයා...
එයාටත් වෙඩි වැදුණා. ගමන හරිම අමාරු වුණා,
එයාට රණ්ඩු කීපයකටම පැටලෙන්න වුණා, ඉතින් එයාගේ තුවාල ආයේ පෑරුණා.
එයාගෙන් ගොඩක් ලේ ගියා.
එයා ඒවට හරියට ප්‍රතිකාර ගත්තද දන්නෙ නෑ.
අනේ මන්දා... ආ, හරි.
එතකොට කෑම බීම? එයා හරියට කනවද?
එයාට ගොඩක් මහන්සි ඇති. ආපහු ශක්තිය ගන්න නම් එයා හොඳට කන්න ඕනේ.
සුව වෙන්න ඕන නම් කෑම තෝර තෝර ඉඳලා හරියන්නෙ නෑ.
ඒත් එයාගේ මූණ දැක්කම පේන්නේ කෑම තෝරන කෙනෙක් වගේ.
මේ, ඇයි ඔයා මගේ එක ප්‍රශ්නෙකටවත් උත්තර දුන්නෙ නැත්තේ?
ඔයා එක දිගට ප්‍රශ්න අහනවානේ...
මට වචනයක්වත් කියන්න අවස්ථාවක් ලැබුණේ නෑ.
මම එහෙමද? දෙවියනේ.
මේ ටික කාලෙට ඔයා ගං එක්ක ගොඩක් හිතවත් වෙලා වගේ.
මට වඩා ඔයා එයා ගැන වද වෙන එක ගැන... ඇත්තටම මට ටිකක් දුකයි.
මට වඩා.
මොකක්ද? හිතවත්? පිස්සුද.
මේක මට ලැබෙන්න තියෙන ණය මුදල ගැන විතරයි.
පරීක්ෂකතුමා පොරොන්දු වුණා මට හොඳ වන්දි මුදලක් දෙනවා කියලා.
ඔයාට ණය ගෙවන්නයි, අනිත් හැමදේටමයි මට ඒ සල්ලි ඕන, නේද?
ඔයා වද වෙන්නේ ඒ ගැන නම්, බය වෙන්න එපා.
මේකෙන් හැමදේම විසඳෙයි.
මේ ඔක්කොම?
මට දැන් මොකද වෙන්නේ?
ඔටුන්න හිමි කුමාරයා ආපහු ඇවිල්ලා.
මොකුත් වෙනස් වෙන්නේ නෑ.
ඔටුන්න හිමි කුමාරයා ආපහු මැරුණත්, රජතුමා මැරුණත්,
ඒත්, මොකුත් වෙනස් වෙන්නේ නෑ.
මම ඔයා වෙනුවෙන් වෙන් කරපු තැන ඔයා ගන්න ඕනේ.
ඔයා කිව්වා වගේම, මට ඔයා ඇරෙන්න වෙන විකල්පයක් නෑ.
ඒත් සිහසුන කියන්නේ වෙනම දෙයක්.
රජතුමා මැරුණොත්, මම වෙන රාජකීයයෙක්ව සිහසුනෙ හිඳුවනවා.
එහෙනම් ඇයි ජේ උන් මහා කුමාරයා විතරක් විකල්පයක් නොවෙන්නේ?
මොකද එයා දිවංගත රජතුමාගේ පුතා නිසා.
ඒ වගේම ජංජොං රැජිනගේ පුතා.
ඔයා පලිගනීවි කියලා බය නම්, ඒ බය අනවශ්‍යයි.
ජේ උන් මහා කුමාරයා මගේ වරද වෙනුවෙන් දඬුවම් විඳින්න වුණත් ලෑස්ති වෙලා හිටියේ.
ඒ වගේම දැන් ලොකුම හේතුව...
ඔයා.
ඔයා ළඟ තියෙන සාක්ෂිය මොකක්ද ජේ උන් මහා කුමාරයා...
මගෙන් පලිගන්නෙ නෑ කියලා?
ඒ ඔයා එයාට ආදරේ කරන නිසා නේද?
ඔයා ජේ උන් මහා කුමාරයා වෙනුවෙන් ඔටුන්න හිමි කුමාරයාව මැරුවා,
ඒ වගේම ජේ උන් මහා කුමාරයා ඔයා වෙනුවෙන් එයාගේ ජීවිතේ විසි කළා.
දැක්කනේ? ආදරේ නිසා මිනිස්සු දුර්වල වෙන්නේ ඔහොමයි.
එයා ඔයාව එයාගෙ අතේ තියාගෙන ඉන්නවා නම්,
ඔයා මට විරුද්ධ නොවෙයි කියලා කිසිම සහතිකයක් නෑ.
ඒක නිසා, දැන්වත් ඇහැරෙන්න...
ඔය මෝඩ හීන වලින්.
මොකක්, එයා මේ ඔක්කොම ආපහු එව්වද?
ඇයි?
එයා හැමදේම ආපහු එවලා...
හන්යාං වලට යන වියදම ඇරෙන්න.
ඇත්තටම, මොන වගේ වෙළෙන්දෙක්ද එහෙම කරන්නේ?
එයා නියම වෙළෙන්දෙක් තමා.
එයා ගත්තේ රිදී විතරයි.
එයාගෙ ගණන් හැදීම හරියටම හරි.
ඔයාට ඕන මම මේ දේවල් වලට මොනවා කරන්නද?
එහෙනම්...
පොඩිම, වටිනාම දේවල් දාලා තෑගි පෙට්ටියක් ලෑස්ති කරන්න.
තේරුණාද? වැඩිය පේන්න නැති වෙන්න වග බලා ගන්න.
එහෙමයි, කුමාරයාණෙනි.
පොඩ්ඩක් ඉන්න.
එයා ඉල්ලීමක් කළා කරුණාකරලා මේ ඇඳුම අඳින්න කියලා.
"ඔයා හිතුවද මේකෙන් විතරක් මගේ හිත දිනාගන්න පුළුවන් කියලා?"
මම හිතුවා ඔයා ඕක කියයි කියලා.
මම හීනෙකින්වත් හිතුවේ නෑ ඔයා නිකන්ම ඇඳුම් කට්ටලයකට ඔච්චර සතුටු වෙයි කියලා.
මේ තරම් ලස්සන දෙයක් කොහොමද "නිකන්ම" දෙයක් වෙන්නේ?
මම වගේ පහත් කෙනෙක්...
මේ වගේ දෙයක් ඇන්දොත් දඬුවම් ලැබෙයි.
ඔයා ඕක ඇන්දෙ නැත්නම් තමයි දඬුවම් ලැබෙන්නේ.
ඔයාට තේරෙන්නෙ නැතුව ඇති, ඒත් ඔයා කළේ අදහාගන්න බැරි දෙයක්.
කොච්චර අදහාගන්න බැරිද කියනවා නම්, ඇඳුමකින් විතරක් මාව අත ඇරිය එක ගැන ඔයා පසුතැවෙයි.
ඕවා ඇඳගෙන එළියට එන්නකෝ. මම බලන්නම් ඔයාට කොහොමද තියෙන්නේ කියලා.
ආයිත්?
ඇයි?
මට සතුටුයි ඔයාට මාව අඳුරගන්න පුළුවන් වුණු එක ගැන...
මගේ පියවර හඬින් විතරක්ම.
අපි අතර ගොඩක් දේවල් බිඳිලා තියෙන්නේ, මේ වගේ විහිළු කරන්න බෑ.
ඒකයි මම මෙහෙට ආවේ. දේවල් හරිගස්සන්න.
ඇයි ඔයා හැම තිස්සෙම මෙච්චර උඩට නගින්නේ?
මොකද මගේ අම්මා ඉන්නේ අහසේ නිසා.
ඔයාට අම්මව මතක් වෙනවද?
ඒකද...
ඔයාගේ හීනය?
මගේ හීනය...
දේවල් තිබුණ විදියටම ආපහු හැරෙන එක.
මට කියන්න එපා.
ඔයා මේ හැමදේම සැලසුම් කළේ මම එදා කියපු දේ නිසාද?
මම කවදාවත් ඔයාගේ හීනය අමතක කළේ නෑ.
ඉතින් ඒක මගෙත් හීනය වුණා.
ඒක හීනයක් වෙන්නේ ඒක කවදාවත් ඇත්තක් වෙන්න බැරි නිසා.
දැන් වෙලාව හරි...
ඔයාටත් ඒ හීනෙන් ඇහැරෙන්න.
මට තේරෙන්නෙ නෑ මේක මට ගැළපෙනවද කියලා.
මට විශ්වාස කරන්න බෑ මට මේ වගේ දෙයක් අඳින්න ලැබුණා කියලා.
ඔයාට අමුත්තෙක් ඉන්නවා වගේ.
එයා අමුත්තෙක් නෙවෙයි. එයා මගේ කාන්තාව.
මගේ පවුල වෙන්න ඉන්න කාන්තාව.
ඉතින්, ඔයාට පුළුවන්ද දැන් යන්න?
ඔයාට පේනවා ඇතිනේ, මම කාර්‍යබහුලයි කියලා.
මම තාම ඔයාගේ ගිවිසුම ඉරා දැම්මේ නෑ.
ඔහොම නවතින්න.
ඔයාට මොකක් හරි වැරදි වැටහීමක් වෙලා වගේ.
මම ඔයාට විධාන දෙන්න පුළුවන් කෙනෙක් නෙවෙයි.
විද්වත් නිලධාරියෙකුගේ දුවෙක්ට රාජකීයයෙකුට අණ කරන්න බෑ.
එකම හේතුව...
මම ඔයාට කීකරු වුණේ මම ඔයාට ආදරේ කළ නිසා.
ඒත් දැන්...
ඔයාට ආදරේ කළ මිනිහා...
මැරිලා.
මට සමාවෙන්න.
ඔයා හොදින් නේද?
මම බලාගන්නම්.
මුලින්ම හිටියේ ඔබතුමා නේද?
පරීක්ෂකතුමාට කලින් ඔබතුමා එයාට ආදරේ කළා නේද?
දැන් කවුද කලින් හිටියේ කියන එකෙන් ඇති වැඩේ මොකක්ද?
ඇයි ඔබතුමා එයාට යන්න දුන්නේ?
එයාව බේරගන්න.
එකම විදිය මටයි එයාටයි,
අපි දෙන්නටම ජීවත් වෙන්න තියෙන.
ඉතින්, ඔයා මට උදව් කරනවද?
කොහොම වුණත්, ඔයාගේ ගිවිසුම තාම තියෙන්නේ මගේ ළඟ.
හරි.
ණයකාරයෙක්ට වෙන විකල්පයක් නෑනේ.
මම කීකරු වෙන්නම්.
ඔබතුමා සතුටින් වගේ.
දෙවියනේ. සතුටින්?
ගුණවන්ත මිනිහෙක්...
කෙළෙහිගුණ සලකලා, ත්‍යාගශීලී වෙලා සතුටු වෙනවා.
මේකත් ඒ වගේ දෙයක්.
මම ප්‍රාර්ථනා කරනවා ඒ ඔබතුමාගේ ඇත්තම හිත වෙන්න කියලා.
ඔබතුමාගේ රාජකීය විවාහ මංගල්‍යය ළඟදීම තියෙනවා.
එයාලා දැක්කොත් ඔබතුමා ගැහැනු ළමයෙක් එක්ක ඉන්නවා,
ඒකත් හරියටම ඔටුන්න හිමි කුමාරිකාව වගේම පෙනුම තියෙන,
ඒකෙන් අර වෙළෙන්දා විතරක් නෙවෙයි අනතුරේ වැටෙන්නේ.
වම් රාජ්‍ය මන්ත්‍රීතුමා ඔබතුමා ගැන තවත් ඕනකමින් බලාගෙන ඉඳියි.
මම කරන්නේ මාව බේරගත්ත කෙනාට ණය ගෙවන එක විතරයි. ඊට වඩා දෙයක් නෑ.
ඒක නිසා මේක තමයි උන් තිම වතාව.
අද.
අද තමයි උන් තිම දවස.
මේක හරි ලස්සනයි. ලස්සනයි නේද?
රිදී පාට එකත් හරිම ලස්සනයි.
ස්වාමීනි!
ඔන්න එයා ආයිත් එනවා.
ආයිත් ලස්සනට හිනා වෙලා.
ෂා, මේක නම් මරු!
ඔයා මම එවපු තෑගි ඔක්කොටම වඩා...
මේ බත් කැඳ එකට සතුටු වෙලා වගේ.
මේක නිකන්ම කැඳ එකක් නෙවෙයිනේ. මේක මගේ කකුල් බේරගත්තා,
ඒ වගේම ඔයාගේ ජීවිතෙත් බේරගත්තා.
ඔයා හරි.
මේ කැඳ එක ඇත්තටම විශේෂයි.
දැන් කැඳ එකත් බිව්ව නිසා,
මම හිතන්නේ මම දැන් යන්න ඕනේ, ස්වාමීනි.
දැන්ම?
මට දැනගන්න ලැබුණා ටිකකින් ගිනිකෙළි සංදර්ශනයක් තියෙනවා කියලා.
ඇයි ඔයා නැවතිලා ඒක බලලා යන්නෙ නැත්තේ?
ගිනිකෙළි? ඔව්.
ඒ අතුරුදහන් වෙලා ඉඳලා නිරුපද්‍රිතව ආපහු ආව... ඔටුන්න හිමි කුමාරයා වෙනුවෙන්.
මට අහන්න ලැබුණා ඒක සමරන්න ගිනිකෙළි තියෙනවා කියලා.
කමක් නෑ. මම ඕන තරම් ගිනිකෙළි දැකලා තියෙනවා.
ඔයා දැකලා තිබුණත්,
ඔයා හන්යාං වලදී මේවා දකින පළවෙනි වතාව නේද?
හරි, කමක් නෑ. අපි ඒක එකට බලමු.
මේක නම් මරු!
පොඩ්ඩක් ඉන්න.
අපොයි, මගෙ හීරිලා.
ගොඩක් පරිස්සම් වෙන්න ගියාම ඔහොම වෙනවා.
ඔයා ඔතනින් පොඩ්ඩක් ඉන්න.
ඔයා කොහෙද යන්නේ? මම ඉක්මනට එන්නම්.
ෂින් වොන් සහ මම ඉක්මනට එන්නම්. සේ දොල්, ඔයා මෙතන මුර කරන්න.
තේරුණාද? එහෙමයි!
ඒ මොකද එකපාරටම වුණේ?
මේ මල් සපත්තු වලින් මොකක්ද "සරත් කාලයේ කොළ" පාටට ගැළපෙන්නේ?
එයා සමහරවිට මේක අඳින්නේ මේ වෙලාවේ විතරක් වෙන්න ඇති.
නිකන් එකක් තෝරගන්න.
මේක මම එයාට දෙන උන් තිම සපත්තු දෙක,
ඉතින් තේරීම පරිපූර්ණ වෙන්න ඕනේ.
මට හොයාගන්න පුළුවන් ලස්සනම එක. හරිද?
ඇයි ඔයාට හිතක් පපුවක් නැත්තේ?
දෙවියනේ, මට පිස්සු වගේ.
ඇයි ඔයා නොසන්සුන් වෙලා? ඔයා හරියට... බඩේ අමාරුවක් හැදුණු බලු පැටියෙක් වගේ.
අපෝ! කියන්න එපා...
බල්ලොයි අරවයි ගැන එක හුස්මට.
හරි හරි. ඔයා මාව බය කළා.
මම ඉක්මනට එන්නම්.
මොකක්ද? දෙවියනේ.
මේගොල්ලන්ට මොකද වෙලා තියෙන්නේ?
පොඩ්ඩක් ඉන්න.
අර කාන්තාව හුරු පුරුදු පාටයි.
ඔයා කවදාවත් ලස්සන මූණක් අමතක කරන්නෙ නෑ නේද?
දෙවියනේ, එයා ගොඩක් ලස්සනයි. මොකක්?
එයා අර වෙළෙන්දා නේද?
වෙළෙන්දෙක්?
ඔව්, ආර්යාව...
නෑ,
මේ අර පරීක්ෂක කිම්ගේ පවුල විනාශ කරපු ගෑනු ළමයා.
මට විශ්වාසයි ඒ එයා කියලා. එහෙමද?
ගොඩ කාලෙකින්.
මම ඔයාව දන්නවද?
ඇමති ජා ග්යොංට ඔයාව හම්බෙන්න ඕනලු.
උඹ!
තොප වැනි පහත් වෙළෙන්දියක් කොහොමද...
ප්‍රභූවරුන්ට පමණක් කැප වූ රතු සේද ඇඳුම් ඇඳීමට තරම් නිර්භීත වූයේ?
සදාචාර නීති උල්ලංඝනය කර බේරෙන්නට තොපට හැකි යැයි සිතනවාද?
මට සමාවන්න. ඔබතුමා මට එක මොහොතක් දෙනවා නම්,
මම වහාම මේ ඇඳුම් මාරු කරගන්නම්.
තමුන් හිතනවද මේක විසඳන්න පුළුවන් කියලා...
නිකම්ම ඇඳුම් මාරු කළ පලියට?
ආ? මට පුළුවන් තොපේ හිස මේ දැන්ම ගසා දමන්න...
සදාචාර නීති කැඩුවාට අනිත් අයටත් පාඩමක් ඉගෙන ගන්න.
මම කළේ මරණීය වරදක්. අනේ මට මේ වතාවට සමාව දෙන්න,
මම ඕනෑම දෙයක් කරන්නම්. අනේ මගේ ජීවිතේ බේරලා දෙන්න.
හොඳයි එහෙනම්.
නුඹට ඕනෑම දෙයක් කරන්න සිද්ධ වේවි.
අප්පා, ජා ගියොන්ග් ඇමතිතුමා, මහා හිතුවක්කාර මිනිහෙක්නේ.
උතුමාණෙනි!
කුමරුනි!
මම තමුන්ට මුර කර කර ඉන්න කිව්වනේ. තමුන් මෙතන මොකද කරන්නේ?
- මොකක්? ඇයි? - අර...
කියනවා ඉක්මනට!
එයා... දෙයියනේ. එයා...
එයා...
පව් අර වෙළෙන්දිය.
ඇයි එයා ජා ගියොන්ග් ඇමතිතුමාට අහු වුණේ?
ඇයි එයා රතු සේද ඇඳුම් ඇන්දේ? ඒක එයාගේ තත්ත්වයට ගැලපෙන්නේ නෑනේ.
රතු සේද ඇඳගත්ත වෙළෙන්දියක්.
මේ අර කලින් හිටපු වෙළෙන්දිය නේද?
- කොච්චර වෙලාවක් මගේ පස්සෙන් ආවද? - දිගටම ආවා.
දැන් මම ඔයාව අල්ලගත්ත නිසා, ආපහු යන්න.
මට යන්න තැනක් තියෙනවා.
ජා ගියොන්ග් ඇමතිතුමා මගේ පියාණන්ගේ ළඟම හිතවතෙක්.
තවත් මගේ පියාණන්ට කරදරයක් වෙන්න එපා.
මට යන්න දෙන්න.
ඔබ ඇත්තටම පවුල් ජීවිතයක් පටන් ගන්නද යන්නේ මේ වගේ පහත් වෙළෙන්දියක් එක්ක?
ඇයි බැරි? මටත් දවසක පවුල් ජීවිතයක් ගත කරන්න ඕන වුණා...
ඔබත් එක්ක.
හරි. මගේ පස්සෙන් එන්න.
නෑ, මෙතන බෑ. අපි ගෙදර යමු.
උඹ මහ පිස්සු ගැෑණියෙක්.
ප්‍රභූවරුන්ට අඳින්න තියෙන වටිනා සේද ඇඳුම් ඔක්කොම මම ගැලෙව්වා.
දැන් ඔබතුමා මගේ පාපය බිමෙන් අහුලගෙන මට දඬුවම් කරනවාද?
කොහොමද පිරිස් පාලන ඇමතිවරයෙක්...
සදාචාර නීති පාවිච්චි කරලා ගැහැනියකට තර්ජනය කරන්නේ...
සහ ඇයගෙන් අයුතු ප්‍රයෝජන ගන්න හදන්නේ?
ඇත්තටම මේක ඔබ වගේ කෙනෙක්ට ගැලපෙනවද...
රාජ සභාවේ ඉඳගෙන දේශපාලනය ගැන කතා කරන්න?
උඹට පිස්සුද!
තොට මැරෙන්නම ඕන වෙලාද කොහෙද?
මම දැන් තොට දඬුවම් කරනවා!
තොට කොහොමද එහෙම කරන්න හයියක් ආවේ!
තොප වගේ කෙනෙක්ගේ තියෙන නිර්භීතකම!
ඇමතිතුමනි, ඔබතුමා අමාරුවේ වැටේවි. කරුණාකරලා කඩුව අහකට ගන්න.
අනේ දෙවියනේ.
අතිගරු ඔටුන්න හිමි කුමරුනි.
"අතිගරු කුමරුනි?"
මගේ ඉස්සරහින් අයින් වෙනවා!
මට තේරෙන්නෙත් නෑ කොතනින් පටන් ගන්නද කියලා.
කවදාද ඔයා ඔය හිතුවක්කාරකම නවත්තන්නේ?
- නෑ, ඒ මොකද මම... - ඇයි ඔයාට ඉවසන්න බැරි?
ඔයාට රිදුණම හරි අනතුරක් වුණාම හරි, ඔයා කරන්න ඕන නතර වෙලා බලාගෙන ඉන්න එක!
ඔයා උදව් ඉල්ලන්න තිබුණා!
මම ඇවිත් ඔයාව බේරගන්නකම් ඔයා බලාගෙන ඉන්න තිබුණා!
මම ඇයි... කුමරුනි. නෑ.
මම ඇයි ඔබ වහන්සේ එනකම් බලාගෙන ඉන්නේ?
ඇයි මගේ ප්‍රශ්න විසඳන්න ඕන ඔබ වහන්සේම වෙන්නේ?
මොකද මේක ඔයා ගැන විතරක් නෙමෙයි!
ඔයා හිතනවද මේක ඔයා ගැන විතරයි කියලා?
මම කිව්වනේ, ඔයා මගේ බිරිඳ වගේමයි කියලා.
ඒ නිසාද මට මේ ඇඳුම අඳින්න කිව්වේ?
හැමදේම සිද්ධ වුණේ ඒ නිසාද?
ත්‍යාගයක් දෙනවා කියලා බොරු හේතුවක් කියලා,
ඔයා කළේ මාව බිරිඳ වගේ උන් දවලා සෙල්ලම් කරපු එකද...
නෑ.
මාව ඔටුන්න හිමි කුමරියගේ ආදේශකයක් විදිහට පාවිච්චි කරලා සෙල්ලම් කළා නේද?
මොකක්?
කොහොමද තාමත් ඔහොම කට කැඩිච්ච කතා කියන්නේ?
ඒකනේ ඔච්චර තරහා ගිහින් ඉන්නේ, නේද?
මොකද මම වගේ පහත් කෙනෙක්...
කුමරිය වගේ පෙනුන නිසා.
ඒ රූපය නිසා මම අවමන් වින්ද නිසා.
මම හරි නේද?
හරි. ඔයා හරි. තේරුණාද?
දන්නවනේ, ඒ නිසා ඔය මූණත් එක්ක අනතුරේ වැටෙන්න එපා.
අවමන් විඳින්නවත් කැපිලා පේන්නවත් එපා!
ඔයා මගේ බිරිඳ නෙමෙයි කියලා මම හොඳටම දන්නවා.
මම ආයේ ඒකෙන් පැටලෙන්නේවත් හෙලවෙන්නේවත් නෑ.
ඒ නිසා මේක අරගෙන ආයේ මගේ ඇස් මානයට එන්න එපා.
මොකක්ද මේ කරන්න හදන්නේ?
මේක දැන් මගේ නේද?
ඉතින් මට ඕන දෙයක් මම මේකෙන් කරනවා.
නවත්තනවා. ඒක අණක්!
තමුන් මොකද මේ කරන්න හදන්නේ?
ඔටුන්න හිමි කුමාරයා දුන්න තෑග්ගක් බිම දාන්න තරම් උඹට හයියක්.
ඕක රාජද්‍රෝහී වගේම අකෘතඥ ක්‍රියාවක්.
කුමරුනි, ඔබතුමන් මේ ද්‍රෝහියාට දඬුවම් නොකර ඉන්නවාද?
කඩුව අතාරිනවා.
ඔබ වහන්සේ මැදිහත් වුණොත්, මේක තවත් දුරදිග යාවි.
අනේ.
කරුණාකරලා නවත්තන්න.
මේ ලේ වල වගකීම තමුන්ට ගන්න වෙනවා.
කුමරුනි.
මාව මේකට අහු කළා!
මේ සේරම සැලසුම් කළේ වම් රාජ්‍ය අමාත්‍යතුමා.
එතුමා එතුමාගේ දුවව එව්වා මාව විනාශ කරන්න.
මේක වම් රාජ්‍ය ඇමතිතුමාගේ සැලැස්මේ කොටසක්.
වම් ඇමතිතුමාගේ දුව?
මට තේරෙනවා.
ඉතින් ඇය මොනවද කිව්වේ?
එයා මට කිව්වා එයාව කුමරිය කරන්න කියලා...
ජේ උන් කුමාරයා ඔටුන්න හිමි කුමාරයා වුණාම.
එයා කිව්වා එයා තමයි ඔටුන්න හිමි කුමරුව ඝාතනය කළේ කියලා.
ඒ වගේම ඔටුන්න හිමි කුමරු කවදාවත් ආපහු එන්නේ නෑ කියලා.
තමුන් මේක වෙන කාටද කිව්වේ?
මම කවදාවත් කාටවත් විස්තර ඇතුව මේක කිව්වේ නෑ.
එහෙනම් කට වහගෙන ඉන්නවා.
ආයේ ජේ උන් කුමාරයා ගැනවත්...
වම් රාජ්‍ය අමාත්‍යතුමාගේ දුව ගැනවත් කතා කරන්න එපා.
තමුන්ට ජීවත් වෙන්න ඕන නම් විතරක්.
රිදෙනවා.
අනේ දෙවියනේ.
කුමරුනි.
ඔබේ බෙල්ලේ තියෙන තුවාලේ නම් එච්චර ගැඹුරු නෑ වගේ,
ඒත් හිතේ තියෙන තුවාලේ නම් ගැඹුරුයි.
මම හොඳින්.
මගේ කෑදරකම මාව යටපත් කළා.
මම මට උහුලන්න බැරි බරක් කර තියාගන්න හැදුවා,
ඉතින් ඒ බරට මාව යටවුණ එක පුදුමයක් නෙමෙයි.
එක සේද ඇඳුමයි මල් දාපු සපත්තු දෙකයි...
කොහොමද ඒක දරාගන්න බැරි තරම් බරක් වුණේ?
ඔහු ඔයාව පහතට දැම්මා.
ඒක ඇත්තක් නෙමෙයි.
පුදුමයක් නෑ. මට නොගැලපෙන සතුටක් මම වින්දා.
මේවා මට ගැලපුණේ නෑ.
මල් සපත්තු? ඕවායින් වැඩක් නෑ.
ඒවායින් මට තුවාල විතරයි ලැබුණේ.
එහෙනම්...
මේවා හොඳ වෙයි නේද?
මට මේවා තනියම දාගන්න පුළුවන්.
මම එන ගමන් හදිස්සියේ මේ පිදුරු සෙරෙප්පු දෙක ගත්තා.
අර මල් සපත්තු ඔයාට නොගැලපුනා නෙමෙයි.
ඇයි ඔයා ප්‍රධාන රාජකීය ලේකම්ට විතරක් තර්ජනය කළේ?
ඔයා දන්නවා නේද වැරදිකාරයා කවුද කියලා?
මොකද මට හේතුව තේරුණා.
අදට එච්චරයි. තමුන්ට යන්න පුළුවන්.
මගේ වටේට ඉන්නේ ද්‍රෝහියෝ විතරයි.
මමත් යන්න ඕන.
මගේ ආර්යාවට තුවාල වෙලා වගේ.
වචනවලින් හරි ක්‍රියාවලින් හරි,
එදා ඒ හැමෝම අතේ කිනිසි තිබුණා.
සමහර වෙලාවට, පුංචි ස්පර්ශයක් හරි එක බැල්මක් හරි...
වඩාත්ම අවංක පිළිතුර වෙන්න පුළුවන්.
පළිගන්න මට තිබ්බ ආසාව පටන් ගත්තෙත් ආදරයෙන්.
මගේ පළිගැනීම වෙනුවෙන් මම ජේ උන් කුමාරයාගේ හැඟීම් පාගලා දැම්මොත්,
ඒකෙන් වෙන්නේ එයාට තවත් වේදනාවක් දෙන එක විතරයි.
ඒත්...
වස ආපු තැන හොයනවට වඩා,
සාක්ෂි හොයාගන්න එක ඉක්මන් නැද්ද...
රාජ්‍ය අමාත්‍යතුමාගේ දුව ඔයාට හානි කරන්න හැදුවා කියලා?
පළිගන්න කවදාවත් පරක්කු නෑ.
ඒ වගේම ඉක්මන් මාර්ගයට වඩා හරි මාර්ගය වැදගත්.
ඒක නම් ටිකක් සැර වැඩි නැද්ද?
කුමරුනි, කරුණාකරලා ඉස්සෙල්ලා සන්සුන් වෙන්න.
අපි ආපහු මාලිගාවට යමු.
අනේ මන්දා, කොහොමද එයා එච්චර ලේසියෙන් ඒ හැඟීම පාලනය කරගන්නේ?
මොන හැඟීමද?
ඔයාට අවුල් ඇතිනේ. ඔයාට අර විදිහට ප්‍රසිද්ධියේ නින්දා කළානේ.
එයා කියන්නේ ඒ ගැන නෙමෙයි.
නෑ, එයා හරි.
සෙ දොල්, පළවෙනි වතාවට ඔයා වැදගත් දෙයක් කිව්වා.
- ඇත්තටම? - මට දැන් හොඳටම තරහා ගිහින් ඉන්නේ.
මට එයාව ආයේ කවදාවත් හම්බවෙන්න ලැබෙන එකක් නෑ.
ඒ නිසා මම දැන්ම මේක කළේ නැත්නම්, මට කවදාවත් මේක විසඳගන්න ලැබෙන්නේ නෑ.
ඒකයි මම යන්නේ. මේ තරහ නිවා ගන්න.
යමු යන්න. අපි මූලික ප්‍රතිකාර කළානේ,
දැන් අපි ඔයාට බෙහෙත් දාන්න ඕන.
මේ ඇඳුම් ඇඳගන්න.
මේ මොකක්ද? කුමරුනි, ඔබ වහන්සේ තාම මෙහෙද?
ඔයා ඇඳන් ඉන්න ඇඳුම්.
ඔය තද නිල් පාට ඔයාට කැතයි.
ඔයාට ගැලපෙන්නේ "සරත් කාලේ වර්ණ".
කොහොම වුණත්, මේ පාට ඔයාට වඩා හොඳට ගැලපෙයි.
ගිහින් ඇඳගන්න.
එයාගේ ඇඳුම් නිසාද ඔයා අපේ පස්සෙන් ආවේ?
මම "පස්සෙන් ආවා" නෙමෙයි.
මම නිකන් යන ගමන් ඔයාලව දැක්කේ, ඒකයි මම නතර වුණේ.
ඊට පස්සේ මට දෙයක් තේරුණා.
මගේ හැඟීම්.
හරි.
මේකට ස්තූතියි.
හරි, මම අහගෙන ඉන්නේ.
හරි, ඉතින් කියන්නකෝ. මොන වගේ හැඟීම් ගැනද ඔය කියන්නේ?
මට ලොකු අසාධාරණයක් වුණා.
කතාවටත් කියනවනේ, වැරදි කරපු කෙනාටනේ තරහා යන්නේ කියලා.
හොඳයි.
ඉතින් ඇයි ඔබ වහන්සේට අසාධාරණයක් වුණා කියලා හිතෙන්නේ?
මම කවදාවත් ඔයාව කුමරියගේ ආදේශකයක් විදිහට පාවිච්චි කළේ නෑ.
මට තරහා ගියේ මට නැති හැඟීම් ගැන...
මාව වැරදියට තේරුම් ගත්ත නිසා.
ඔයා එහෙම කියන්න හොඳ නෑ.
මේ වගේ වෙලාවක,
ඔයා සමාව ගන්න ඕන.
ඔබ වැරදි බව පිළිගත යුතුයි.
ඔබ මේ කියන්නේ ඔටුන්න හිමි කුමාරයා වන මට, සමාව ගන්නා ලෙසද?
සමාව අයැද සිටින්න කියලද?
ඔබ වැනි සාමාන්‍ය වෙළෙන්දෙක් ඉදිරියේ?
ඔබ අතින් වරදක් සිදුවුනා නම්, ඔබ අනිවාර්යයෙන්ම සමාව ගත යුතුයි.
නිහතමානීකමට වඩා උඩඟුකම කොතරම් ලැජ්ජා සහගතද කියා ඔබට නොපෙනෙන්නේ ඇයි?
තමන්ගේ ජනතාව ගැන නොසලකන රජ පවුලකට...
ආදරය කරන රටවැසියන් කොහෙවත් නැහැ.
ඒ නිසා, ඔබ ඔබේ ජනතාවට බිය විය යුතුයි.
පළමුව ඔවුන්ට ආදරය කරන්න.
නිකම්ම ඔවුන්ව පාලනය කරන්න එපා.
සාධාරණය සහ යුක්තිය පෙරදැරිව ඔවුන්ව පාලනය කරන්න.
ඔබට මීට වඩා දෙයක් කියන්න නැති නිසා, මම දැන් පිටත් වෙනවා.
විවාහ මංගල්‍යයේ නැකත් පත්‍රය යවා අවසන්.
තව මාස තුනකින්, ඔබ තමයි නව ඔටුන්න හිමි කුමරිය වෙන්නේ.
ඔබ මොනවා කරනවා කියලද හිතන්නේ? අනික ඔබ කවුද?
ඇත්තටම ඔබ කවුද?
මම ආවේ ඔබව අවසන් වරට දැක බලා ගන්න,
ඉතින් ඇයි ඔබ මාව මෙතන නතර කර ගන්නේ?
ඇයි ඔබ නැවත වතාවක් මගේ හදවතේ මුල් අදින්න උත්සාහ කරන්නේ?
ඒ ගැන හිතනකොට, ලිහිණියා කළේ ණය ගෙවීමට වඩා වැඩි දෙයක්.
ඌ හුන්ග්බුට ත්‍යාග ලබා දෙනවා...
ඒ වගේම නොල්බුට දඬුවම් කරනවා.
කවදාවත් පාඩුවක් කර නොගන්නා සූක්ෂම වෙළෙන්දෙක් වගේ.
ඒ මෝඩ ලිහිණියාට මොකක් හරි වැරදීමක් වෙලා තියෙන්න ඕනේ.
මම වගේ කරුණාවන්ත හදවතක් තියෙන කෙනෙක්,
මේ කතාවේ නරක කෙනා වෙන්න විදියක් නැහැ.
මම, මේ අති උතුම් ඔටුන්න හිමි කුමාරයා...
ඒක නැති වෙලා.
මගේ ශරීරය මාරු වෙන්න නම්... ඒක කොහෙටද ගියේ?
අර පහත් වෙළෙන්දා ළඟ...
මේක දේව දඬුවමක්!
මූන් රිවර්
ඔටුන්න හිමි කුමාරයා ළඟදී ඉඳන් හුඟක් අමුතුයි නේද?
උතුමාණෙනි, මගේ නම ලී ගන්ග් ඩූ.
ඇත්තටම මොකක්ද මේ වෙන්නේ?
අපි එදා කළා වගේ ආයෙත් ඒක කළොත් මොකද?
ඔබ අදහස් කළේ, හාදුවක්ද?
වාම මන්ත්‍රීතුමා ඇගේ මුහුණ දැක්කොත්...
ඇය මියගිය ඔටුන්න හිමි කුමරියට සමාන නිසා...
ඇයට මොනවා වෙයිද?
ඔහු ඇයව මරා දමාවි.
(මූන් රිවර්)
💜💜සිංහල පරිවර්තනය : සුලෝචනා ජයකොඩි💜💜